20.06.2022
Мрагыларатәи Аԥсныҟа иусуратә ныҟәарақәа раан Аԥсны Аҳәынҭқарра Ахада Аслан Бжьаниа Очамчыра амшын баӷәаза даҭааит.
Аҳәынҭқарра Ахада иныҟәарақәа раан ицын Апарламент Аиҳабы Лаша Ашәба, аԥыза-министр ихаҭыԥуаҩ Сергеи Пустовалов, АШӘА ахантәаҩы Роберт Киут, Очамчыра араион Администрациа ахада Беслан Бигәаа.
Ахада дахәаԥшны ибеит абаӷәаза аидарақәҵарҭа терминал, иара убас аҳамса аус аиҭаусдулареи иҩоу аргыларатә еилаԥсақәа рҭыжьреи ирызку азауадқәа.